Daily Trading Strategy (บ่าย) – บล.ธนชาต
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ธนชาต 
3 ธ.ค. 2558

SET ปรับตัวลงต่อเนื่อง….”Selective Buy” ต่อไปจนกว่าจะตั้งหลักได้
ดัชนี SET อยู่ที่ 1,329.25 จุด -10.20 จุด -0.76% ปริมาณซื้อขาย 19,250  ล้านบาท
แนวรับ :  1,324 / 1,320 จุด , แนวต้าน :  1,340 / 1,347 จุด
 
สรุปทิศทางและแนวโน้มตลาด
SET ยังพักฐานต่อเนื่อง: หลังจาก SET หลุดแนวรับ 1,350 จุดและไม่สามารถยืนที่ 1,340 จุดได้ ทำให้ยังอยู่ในช่วง “พักฐาน” ต่อเนื่อง โดยเฉพาะก่อนวันหยุดยาวในสัปดาห์หน้า
 
แนะนำกลยุทธ์ “Selective” ต่อไป จนกว่า SET จะสามารถตั้งหลักได้อย่างชัดเจน โดยยังชอบ:-
1.ธนาคารขนาดใหญ่ Valuation ถูก: KBANK
2.กลุ่มหุ้น Momentum กำไรดี: SAWAD MTLS AOT
3.กลุ่มสื่อสาร ราคาปรับลดลงมากไป: INTUCH
4.หุ้น Turnaround: CPF (ผลกระทบ รัสเซีย-ตุรกี จำกัด)
 
“ซื้อ” สะสม CPF…ธุรกิจค่อยๆ Turnaround: “ซื้อสะสม” CPF เป้าหมายพื้นฐาน 29 บาท ทางเทคนิคเริ่มยืนได้ และมีแนวรับอยู่ใกล้ๆ ที่ 19.5 บาท (low เดิม) ด้วยปัจจัยสนับสนุนจากธุรกิจกุ้งที่เริ่มฟื้นตัวขึ้นอีกครั้ง ส่งผลอัตรากำไรมีแนวโน้มค่อยๆ ดีขึ้น มีโอกาส Turnaround ขณะที่ผลกระทบจากกรณี รัสเซีย-ตุรกี จำกัด รวมถึงการที่เริ่มเห็นแรงซื้อหุ้นที่มีธุรกิจเกี่ยวข้องกับฝั่งยุโรปกลับมาบ้างแล้ว หลังจากปรับตัวลงหนักเมื่อวานนี้
 
หุ้นที่น่าสนใจทางเทคนิค
CPF “ซื้อ” ราคาหุ้นลงไปทดสอบแนวรับ 19.50 บาท และเริ่มฟื้นตัวขึ้น มีโอกาสกลับตัวขึ้นด้วยรูปแบบ Double Bottom เป็นจังหวะซื้อเก็งกำไร โดยมีเป้าหมายที่ 20.00 และถัดไปที่ 20.40 บาท แต่ต้องมีแนว Stop Loss ที่ 19.50 บาท
JMART “ซื้อ” ราคาหุ้นเริ่มมีจังหวะฟื้นตัวขึ้น ด้วยแท่งเทียนรูปแบบ Tweezer Bottom พร้อมปริมาณการซื้อขายกลับมาอีกครั้ง สอดคล้องกับเครื่องมือ DI+ ที่พุ่งชี้ตัด ADX ขึ้น เป็นจังหวะซื้อเก็งกำไร มีแนวต้านแรกที่ 8.00 บาท และเป้าหมายถัดไปที่ 8.30 บาท
EPG “ซื้อ” ราคาหุ้นเริ่มมีจังหวะฟื้นตัวที่แนวรับกรอบ Uptrend มีสัญญาณกลับตัวจากแท่งเทียนในกราฟระดับชั่วโมงรูปแบบ Hammer เป็นจังหวะซื้อเก็งกำไรตามตามฟื้นตัว มีแนวต้านแรกที่ 10.80 บาท และเป้าหมายถัดไปที่ 11.20 บาท
 